CELEX: 62010CN0439
Language: et
Date: 2010-09-13 00:00:00
Title: Kohtuasi C-439/10: Eelotsusetaotlus, mille on esitanud Curtea de Apel Bacău (Rumeenia) 13. septembril 2010 — SC DRA SPEED SRL versus Direcția Generală a Finanțelor Publice Bacău, Administrația Finanțelor Publice Bacău

4.12.2010   
            
            
               ET
            
            
               Euroopa Liidu Teataja
            
            
               C 328/13
            
         Eelotsusetaotlus, mille on esitanud Curtea de Apel Bacău (Rumeenia) 13. septembril 2010 — SC DRA SPEED SRL versus Direcția Generală a Finanțelor Publice Bacău, Administrația Finanțelor Publice Bacău
   (Kohtuasi C-439/10)
   ()
   2010/C 328/24
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Bacău
   
      Põhikohtuasja pooled
   
   
      Kaebuse esitaja: SC DRA SPEED SRL
   
      Vastustajad: Direcția Generală a Finanțelor Publice Bacău, Administrația Finanțelor Publice Bacău
   
      Eelotsuse küsimused
   
   
               1.
            
            
               Kas ELTL artikli 110 (endine EÜ artikkel 90) esimene lõik, mille kohaselt ükski liikmesriik ei kehtesta teiste liikmesriikide toodetele mingeid otseseid ega kaudseid riigimakse, mis on suuremad samasugustele kodumaistele toodetele kehtestatud otsestest või kaudsetest maksudest, keelab kehtestada mootorsõidukite saastetasu, mida kohaldatakse esmakordsel registreerimisel ühe liikmesriigi territooriumil ja millel on erakorralise dekreediga nr 50/2008 sätestatud omadused ning mis võib endast kujutada teistest liikmesriikidest pärit toodete suhtes kohaldatavat riigimaksu, võttes arvesse, et seda tasu ei võeta mootorsõiduki korduval registreerimisel Rumeenias, kuigi selle sõiduki omadused on samad, mis imporditud kasutatud autol?
            
         
               2.
            
            
               Kas ELTL artikli 110 (endine EÜ artikkel 90) teine lõik, mille kohaselt ükski liikmesriik ei kehtesta teiste liikmesriikide toodetele selliseid riigimakse, mis võimaldaksid teiste toodete kaudset kaitset, keelab kehtestada mootorsõidukite saastetasu, mida kohaldatakse esmakordsel registreerimisel mõne liikmesriigi territooriumil ja millel on erakorralises dekreedis nr 50/2008 sätestatud omadused, võttes arvesse, et valitsuse erakorralise dekreediga nr 218/2008 vabastati saastetasu maksmisest autode kategooria, mille tehnilised omadused on iseloomulikud Rumeenias toodetud autodele?